<classify> MOHAMED KASSARA DAR ES SALAAM WAPINZANI wa Simba katika Ligi yaMabingwa Afrika, timu ya UD Songo ya Msumbiji imewashtua Wekundu hao waMsimbazi, baada ya kushinda michezo yao miwili ya hivi karibuni ya Ligi Kuunchini humo. UD Songo inatarajia kuwasili nchini keshokutwa,kwa ajili ya kuikabili Simba katika mchezo wa marudiano wa hatua ya awali wa Ligiya Mabingwa Afrika utakaochezwa Jumapili hii Uwanja wa Taifa, Dar es Salaam. Katika mchezo wa kwanza uliochezwa jijiniBeira, Msumbiji Agosti 10, mwaka huu, timu hizo zilitoka suluhu. Matokeo hayo yameufanya mchezo wamarudiano kuwa wa wazi kwa timu zote. Baada ya mchezo dhidi ya Simba,UD Songoimeshuka dimbani mara mbili katika michezo ya Ligi Kuu , ikianza kuichapa Chibutomabao 2-0, mchezo uliochezwa Agosti 14 kabla ya kuwashushia kichapo cha mabao2-0 mabingwa wa zamani wa nchini hiyo, timu ya Textile de Pungue, mchezouliochezwa Agosti 18. Timu hiyo ilifanikiwa kutinga hatua ya robo fainali ya michuano hiyomsimu uliopita, baada ya kuvuna pointi tisa kwenye hatua ya makundi,baada yakukushinda michezo mitatu nyumbani. Katika michezo yake 12 ya kuanzia hatua ya awali hadi robo fainali msimuuliopita, Simba ilishinda michezo mitano nyumbani, sare mmoja, kupoteza mitanougenini na kushinda mchezo mmoja ugenini . Hata hivyo, UD Songo haina rekodi nzuri inapocheza ugenini kwani katikamichezi sita waliyocheza msimu uliopita hawajafanikiwa kuondoka na ushindi,wakichapwa michezo minne na kutoka sare miwili.  <topic>: MICHEZO 